LOS ANGELESIN PIIRIKUNNAN SHERIFFIN VIRASTO ON MAAN SUURIN
JA PALVELEE MAAN VÄKIRIKKAINTA KUNTAA.
HE TUTKIVAT RAAIMPIA JA MONIMUTKAISIMPIA MURHIA.
NÄMÄ OVAT HEIDÄN TARINANSA.
MAALISKUUN 4. 1980
Olin lopettelemassa yövuoroa partiossa 4. maaliskuuta 1980.
Parini ja minä olimme lähdössä,
kun saimme puhelun ruumiista RAT Beachillä.
Sinne pääsi Malaga Covesta.
Kun joku soittaa ruumiista rannalla, mietimme heti, onko kyse humalaisesta.
Joku on kompastunut ja saattanut loukkaantua.
En ollut valmis siihen, mitä löysimme.
Se oli ratkaisematon murhatapaus, eikä tekijää tiedetty.
Se oli täysi mysteeri ilman todistajia.
33 vuotta myöhemmin sain tapauksen hoitaakseni.
Mitä sen tekijä oli tehnyt viimeiset 33 vuotta?
Emme tiedä, mitä muuta hän on tehnyt.
LA:n piirikunnan sheriffin virasto on kaikkein paras.
Los Angelesissa käsitellään tunnetuimpia tapauksia.
Työlle pitää omistautua 110-prosenttisesti.
Se on murha. Vakavampaa rikosta ei ole.
Se perustuu intohimoon ja velvollisuudentuntoon.
Oikeus tapahtuu totuuden avulla.
HENKIRIKOKSIA: LOS ANGELES
Menin komisarion puheille 2013 ja sanoin haluavani selvittää tapauksia.
Hänellä oli tapaus vuodelta 1980.
Innostuin jo lukiessani raportteja.
Aina kun uhri on nainen, ajattelen tyttäriäni.
Aloin lukea raportteja -
ja huomasin, että tapaus veisi minut moniin paikkoihin.
Minun piti löytää kaikki raporttien ihmiset.
Löysin univormuisen poliisin, David Byingtonin.
Puhuimme puhelimessa. Hän muisti tapauksesta paljon.
Hän muisti tapauksen, koska oli aloittelijana vuonna 1980.
Olin vuonna 1980 poliisina City of Palos Verdes Estatesissa.
Palos Verdes Estates on pieni lähiö Los Angelesin eteläpuolella.
Siellä on kauniita kallioita, kartanoita ja hyvätuloisia asukkaita.
Useimmat talot olivat miljoonien arvoisia jo 70-luvulla.
Palos Verdes Estatesissa ei juuri ollut murhia.
Olin silloin 21-vuotias.
Olin ollut yksin partiossa vasta kuukauden kaksi.
Kun pääsin paikalle ja tajusin, että kyse saattoi olla murhasta,
aloin vapista.
Löysimme kuolleen naisen rannalta Palos Verdes Estatesin Malaga Covesta.
Hänet oli ilmeisesti raiskattu,
ja häntä oli lyöty päähän.
Surffaaja oli löytänyt laukun, jossa oli hänen henkilökorttinsa.
Saimme tietää, että hän oli Teresa Broudreaux Wilmingtonista -
vain 19 kilometrin päästä. Hän oli vasta 20-vuotias.
Yritimme löytää elonmerkkejä. Muistan, että yritin itsekin ensin.
Keho oli yhä lämmin,
mutten tiennyt, tunsinko hänen pulssinsa vai omani.
Se varmaan johtui hermoista.
Nuori nainen oli täysin alasti polvisukkia lukuun ottamatta.
Hän oli asennossa, jossa jalat olivat merta kohti.
Hänen kasvoillaan oli paljon verta.
Hiukset olivat veressä.
Kasvoja oli vaikea nähdä siirtämättä hiuksia.
Otsassa oli haava,
ja vatsassa oli mustelmia ja tuoreita vammoja.
Ranta oli rikospaikka.
Vuorovesi kohosi nopeasti,
joten meidän piti siirtää hänet pois.
Tehdessäni sitä parini yritti tukea hänen päätään.
Liikkuessamme parini sanoi:
"Voi ei. Käteni upposi hänen päähänsä."
Hänellä oli iso haava takaraivossaan.
Se ei ollut onnettomuus.
Neiti Broudreaux oli ensimmäinen murhan uhrini.
Toisen hengen riistäminen on pahin rikos.
Juttua ei saa mokata.
Palos Verdesin poliisi on pieni osasto.
Rikoksen suuruuden takia -
meidän piti ottaa yhteys virastoon, joka kykeni tutkimaan murhaa.
Los Angelesin sheriffin virasto oli niistä paras.
Kun LA:n sheriffin murharyhmä saapui, seurasin heidän tekemisiään tarkkaan.
Joka syyttäjä sanoo, ettemme yritä vain tuomita ihmisiä.
Haluamme myös varmistaa, että käyttämiämme menetelmiä -
tapauksen tutkinnassa seurataan oikein.
Meidän pitää tutkia -
valvontakameroita, todistajia tai tieteellisiä todisteita.
Vuonna 1980 ei ollut lähellekään -
niin monia apuvälineitä kuin nyt.
Uhrin vaatteita ei ollut rikospaikalla.
Löysimme alkoholipullon ja pari lasia,
joista yhdessä oli yhä vähän alkoholia.
Ne olivat pois heitetyn käsilaukun lähellä.
Uskoin, että silloin -
siellä oli ollut joku muukin, joka oli juonut uhrin kanssa ennen murhaa.
Näimme myös renkaanjälkiä.
He uskoivat, että renkaanjäljet olivat epäillyn autosta.
Renkaat olivat aika huonokuntoisia.
Kulutuspinta oli liian kulunut, joten jäljistä ei saatu kipsivaloksia.
LA:n piirikunnan sheriffin murhatutkijat -
alkoivat heti töihin ja etsivät perheenjäseniä -
sekä uhrin läheisiä -
selvittääkseen jotain, mikä auttaisi löytämään epäillyn,
ja seuratakseen löytyneitä johtolankoja.
He saivat selville, että hän oli naimisissa Ronnie Femattin kanssa.
Teresa oli ehkä 18 - 19-vuotias ja minä noin 20-vuotias.
Olin ystäväni kanssa Wilmingtonin itäpuolella.
Yksi tytöistä toi paikalle Teresan.
Hän teki minuun ison vaikutuksen.
Hän oli tosi itsenäinen ja lujatahtoinen.
En tiedä, mitä hän näki minussa.
Minä ja ystäväni aloimme käyttää huumeita.
Kun minä ja Terri tapasimme, hän esitti minulle uhkavaatimuksen.
Hän käski minun lopettaa.
Se oli sillä selvä.
Olimme olleet yhdessä kaksi ja puoli vuotta, kun tajusin,
että halusin naida hänet.
Halusin hänet ja perheen. Halusin asettua aloilleni.
Tein sen ja nain hänet.
Hän tuli pian raskaaksi.
Hän odotti tyttöä.
Olin innoissani.
Teresan murhatapa oli hyvin järkyttävä.
Se oli väkivaltainen, ja hänen päänsä lyötiin sisään.
Hänet todennäköisesti raiskattiin.
Selvisi, että hän oli useita kuukausia raskaana,
joten toinenkin elämä suistui raiteilta ja päättyi.
Se on uskomattoman surullista.
Sen tragedian lisäksi hän oli jo äiti.
Hänellä oli nelivuotias Linda-tytär.
Maaliskuun 4. 1980 oli yksi elämäni kamalimmista päivistä.
Isoäitini kertoi, että äitini oli hukkunut rannalla.
Hän sanoi, että äiti meni taivaaseen enkelten luo.
Eikä hän palaisi.
Minusta tuli liian levoton.
En halunnut olla tätini kanssa.
En halunnut olla isoäidin enkä isäni kanssa. Halusin vain äidin.
En voinut ymmärtää, miksei hän palannut.
Tuntui kuin ainoa minua rakastanut ja suojellut oli poissa.
Kukaan ei enää rakastanut minua.
Tapasin Lindan ensi kerran, kun hän oli kaksivuotias.
Hän jokelsi eikä ollut oppinut vielä puhumaan.
Hän oli todella söpö.
Hän ei ollut minun, mutta se ei vaivannut minua yhtään.
Leikimme kahvilaa.
Hän otti tilaukseni ja meni keittiöön tekemään leikisti ruokaa,
Hän oli kiltti lapsi.
Nautin siitä, koska tein Ronnien kanssa menun ja vein sen äidille.
Hän kysyi: "Montako haluatte, rouva?"
Vastasin "kaksi".
Sitten hän teki minulle grillijuustoleivän kynttilänvalossa.
En tiedä, miksi hän teki sen kynttilänvalossa.
Ronnie nai hänet ja kuulemma rakasti häntä ja kasvatti tyttöä kuin omaansa.
Se ei poistanut häntä epäiltyjen joukosta.
Hän olisi voinut menettää hermonsa pahana päivänä tai viikkona.
Ronnie oli yksi ensimmäisistä, joita sheriffin murharyhmä jututti.
Sheriffit kuulustelivat minua, ja vastasin kaikkeen.
Olin 3. maaliskuuta Harbor Collegessa. En opiskellut erityisesti mitään.
Opiskelin taidetta, koska olin hyvä.
Palasin kotiin ja sanoin vaimolleni: "Mennään kaverini Georgen luo."
Hengasimme autotallissa, joimme ja poltimme.
Menimme sinne.
Hän ei osallistunut.
Hän oli raskaana. Hän ei halunnut seisoskella tallissa yötä.
Ymmärsin, miksi hän halusi kotiin.
Menimme kotiin, ja sanoin palaavani sinne. Hän pyysi, etten menisi.
"Et saa mennä." "Minä menen."
"Älä mene." Vastasin: "Terri, menen sinne."
Sitten lähdin ovesta.
Menin tuonne päin ystäväni taloa kohti.
Kuulin oven paukahtavan ja näin, kun hän käveli kohti kujaa.
Kujalla oli portti, josta pääsi toiselle kadulle.
Hänen siskonsa asui siellä.
Tajusin hänen suuttuneen ja menneen valittamaan siskolleen.
Hän selviäisi kyllä.
Mutta sitten -
en nähnyt häntä enää.
Monestiko vaimo katoaa ja mies sanoo:
"Hän lähti. En tiedä, miten hänen kävi."
Se on yleensä aina hevonpaskaa. Aviomies on syyllinen.
Minun piti riisua paitani.
He etsivät naarmuja tai haavoja, mutta mitään ei ollut.
He kyselivät: "Etkö tehnyt sitä?" "En tehnyt."
Kun he kuulustelivat Ronnieta, hän oli huolissaan ja hermostunut.
Kun vaimo löytyy murhattuna,
mies on yleensä järkyttynyt, shokissa -
tai kauhuissaan kiinni jäämisestä.
Lähdettyäni sheriffin luota palasin kotiin.
Ulkona oli poliisiautoja. He katselivat taloani.
Hän huolestui pian siitä, että häntä pidettiin epäiltynä,
ja hän olikin sitä.
Soitin sedälleni, rikosasianajaja Henry Salcidolle.
Setäni käski olla puhumatta ja vältellä heitä.
Tein niin.
Isäni oli häipynyt, joten kun äiti meni naimisiin Ronnien kanssa,
sain tietää saavani sisaruksen.
Ajattelin heti, että saisimme kokonaisen perheen,
jossa olivat Ronnie, uusi vauva, äiti ja minä.
Olin tosi innoissani.
Tosi innoissani.
Mutta kun äidille kävi niin, en jäänyt Ronnien luo.
Isäni perhe haki minut heti.
Kaipasin häntä, kun hänet vietiin. Se tuhosi minut.
5.3.1980 PÄIVÄ TERESA BROUDREAUX'N MURHASTA
Ruumiinavauksen yhteydessä tehtiin seri-tutkimus.
Vuonna 1980 se ei ollut yhtään nykyisen kaltainen.
Häneltä leikattiin kynsiä,
koska niiden alla vaikutti olevan jotain,
jota olisi voinut verrata veriryhmään.
Häneltä otettiin myös näytteitä vanupuikoilla,
joita ei testattu DNA:n vaan sperman varalta.
Hänet vietiin ruumishuoneelle.
Kävin katsomassa häntä hautajaisjärjestelyjen takia.
He vetivät lakanan pois. Se oli vasta puolivälissä,
kun polveni jo pettivät.
En voinut uskoa näkemääni.
Hänen piirteensä olivat kadonneet.
Kasvojen tilalla oli vain iso reikä.
Sanoin heti, että arkun piti olla suljettu -
ja että vauva piti laittaa hänen syliinsä, jotta he voisivat olla ikuisesti yhdessä.
Tutkijat jututtivat monia ystäviä ja perheenjäseniä,
koska muuta ei ollut.
He kuulivat, että Teresan sisko näki hänet viimeiseksi.
Hän meni siskonsa luo.
Sisko halusi hänen jäävän, mutta hän ei tehnyt niin.
Teresa Broudreaux lähti yöllä siskonsa luota ja käveli pitkin katua.
Yksi serkku muisti, että kuolinpäivänään -
hän halusi käydä rannalla.
Teresalla ja Ronniella ei ollut autoa.
Ei olisi ollut kohtuutonta olettaa, että hän liftasi rannalle.
Kaikki riippui siitä, näkikö kukaan mitään.
Se tapahtui yöllä, ja hänet löydettiin varhain aamulla,
joten yhtään todistajaa ei löytynyt.
Emme saaneet paljoa aineistoa,
jonka avulla tappajan olisi voinut selvittää.
He tutkivat Ronnieta eli Teresa Broudreaux'n miestä -
mahdollisena epäiltynä.
Perusteellisessa tutkimuksessa selvisi, että Ronniella oli alibi.
Ronnie oli ollut silminnäkijöiden kanssa ystävän autotallissa vaimonsa murhailtana.
Se vapautti hänet vaimonsa murhaepäilyistä.
Vaikka poliisin tutkijat vapauttivat Ronnien epäilyksistä,
perheenjäsenet ja läheiset eivät luovu niistä.
He uskoivat hänen olleen vastuussa -
tyttärensä, äitinsä ja siskonsa murhasta.
Kun olin noin kahdeksan-yhdeksänvuotias,
serkkuni ja minä tutkimme hänen äitinsä -
laatikoita ja löysimme äitini ruumiinavauspöytäkirjan.
Minulle oli sanottu hänen hukkuneen.
Ajattelin yhä, että hän oli hukkunut.
Sain tietää tapahtumista.
Kaikki ystäväni perheenjäsenet väittivät Ronnien tappaneen äitini.
Uskoin sen heti, koska he olivat riidelleet paljon -
ja olin nähnyt sen.
Näin sen joka päivä.
Sheriffi päätti, etten ollut epäilty.
Heillä ei ollut muita, joten kaikki uskoivat, että tein sen.
Minua ammuttiin monesti,
koska minun uskottiin tehneen sen.
He olivat ehkä hänen perhettään tai ystäviään.
Minua ei ammuttu ikinä ennen hänen kuolemaansa.
Traumatisoiduin niin, etten halunnut elää.
Miehen vaimo katosi kesken riidan,
eikä meillä ollut -
todisteita -
toisesta epäillystä.
Alibin antajat olivat miehen läheisiä ystäviä,
joten se oli ehkä aito,
mutta muita epäiltyjä ei ollut.
Silminnäkijää ei ollut.
Meillä ei ollut käyttökelpoisia todisteita.
He eivät voineet tehdä muuta.
Teresa Broudreaux'n murhaa ei saatu selvitettyä.
Se jäi ratkaisematta vuosikymmeniksi jälkien kylmettyä.
Pienenä itkin äidin perään.
Kyselin vuosien varrella kaikenlaista.
Minulla oli monia kysymyksiä, joihin ei haluttu vastata.
Kukaan ei halunnut puhua hänestä eikä niistä tapahtumista.
Minulle ei kerrottu mitään.
Minun käskettiin olla hiljaa. "Hän ei palaa."
Totuin siihen, ettei minulla ollut vanhempia.
Äitini jättämä tyhjiö ei ole täyttynyt ikinä.
En usko, että se täyttyykään.
Vuosikausia ihmiset osoittelivat minua -
tai välttelivät minua ja puhuivat selkäni takana. En käsitellyt sitä.
En ajatellut tytärtäni enkä Terriä.
Tein töitä huumeiden takia, jotten tuntenut paineita ihmisistä,
jotka väittivät minun tappaneen vaimoni.
Vanhempana näin hänen joskus kävelevän.
En halunnut puhua Ronnielle. En tiennyt, mitä olisi pitänyt tuntea.
Mietin, tappoiko hän...
"Olisiko hän voinut..."
Aloin epäillä ihmisiä, jotka kertoivat siitä.
Näin heidän riitelevän, mutta olisiko hän voinut tappaa äidin?
LOS ANGELESIN PIIRIKUNNAN SHERIFFIN VIRASTO - MURHARYHMÄ
33 VUOTTA TERESA BROUDREAUX'N MURHASTA
Kun sain tapauksen, sen kulttuuritaustassa -
oli yhteys.
80-luvulla Wilmingtonin kulttuuri oli hyvin samanlainen -
kuin East LA:ssa, missä kasvoin.
Se oli enimmäkseen latinalaisamerikkalaista,
kuten madallettuja autoja, jengejä ja rikollisuutta.
Joskus vanhempani pelkäsivät soittaa poliisille.
Olin vuonna 1980 13-vuotias ja 8. luokalla.
Jos olisin tiennyt päätyväni mukaan -
murhatutkimukseen Palos Verdes Estatesissa,
joka oli ihan eri maailma kuin East LA, olisin seonnut.
En ikinä ajatellut päätyväni poliisiksi.
Se ei ollut mielessäni lainkaan.
Intohimo syntyi aloitettuani työn -
ja huomattuani, että voisin muuttaa asioita.
Ralph oli hillitty tyyppi.
Hän haastoi itsensä ja sai mainetta.
Ralph ei halunnut ylennystä. Hän halusi olla hyvä rikospoliisi.
Minulta kysytään, millaista on olla murharyhmässä.
Kuin jongleeraisi meressä.
Silloin ei halua hukkua eikä pudottaa palloa.
Kun tutkii ratkaisematonta tapausta, pitää voittaa -
monta estettä.
Tutkimukset muuttuvat 10 - 20 vuoden jälkeen.
Tekniikat kehittyvät, ja ajatusprosessit muuttuvat.
Lopulta pitää vain tehdä vanhan ajan tutkimustyötä.
Pitää etsiä ihmisiä ja todistajia.
Teknologia on nykyään valtava voimavara ratkaisemattomissa tapauksissa.
Tämä tapaus vuodelta 1980 tapahtui vuosia ennen DNA-tutkimuksia.
Voimme valita eri tutkimustyylejä.
Voimme palata takaisin ja tehdä todisteista -
DNA-profiileja.
Rikospaikalta oli säilytetty useita todisteita.
Tiesimme, että ne -
riittäisivät testeihin.
Sheriffin virastolla oli loistava kriminologi.
Kriminologin tutkiessa todisteita -
yrittäen päättää, oliko geneettistä materiaalia riittävästi,
tajusimme, että sitä oli tosi vähän.
Kynsistä ei ollut niin paljon apua kuin luulimme.
Muut rikospaikan todisteet eivät myöskään auttaneet.
Alkoholipullossa ei ollut sormenjälkiä tai DNA:ta.
Kupissa oli vain Teresan sormenjälki.
Toisin kuin CSI:ssä ja muissa televisio-ohjelmissa,
ihmiset eivät valitettavasti sirottele DNA:taan ympäriinsä -
ollessaan rikospaikoilla.
Meidän piti muuttaa suuntaa ja keksiä eri tapa tunnistaa tappaja.
Tutkimme kuolinsyyntutkijan todisteita.
Kuolinsyyntutkija löysi DNA:ta uhrin kehosta.
Kriminalisti otti häpykarvoja -
ja pesi ne.
Hän laittoi näytteen sentrifugiin,
joka pyörii ja tekee näytteestä pelletin.
Hän voi tutkia sitä mikroskoopilla -
ja etsiä siitä geneettistä materiaalia.
Hän löysi siitä siittiön pään.
Hän voi tehdä siitä DNA-testin.
Päämääränä on kehittää DNA-profiili.
Joskus voi olla ruumiinnesteitä,
mutta niistä ei välttämättä saa täyttä DNA-profiilia.
Se voi olla osittainen, ja joskus ei saada mitään.
Jos todisteita ei ole riittävästi, syntyy umpikuja.
TAMMIKUUN 9. 2014 34 VUOTTA TERESA BROUDREAUX'N MURHASTA
Rikospoliisi Ralph Hernandez sai tapaukseni ja soitti minulle.
Minusta tuntui, että hän ymmärsi minua.
Hän tunsi elämäntyylini ja kokemukseni.
Riippuvuuden, jengit ja muun.
East LA:sta kotoisin olevat tuntevat sen kaiken.
Poliisit tuntevat sen ja varmaan näkevät minua enemmän.
Hän kohteli minua kuten muitakin.
Ei amerikanmeksikolaisena vaan ihmisenä.
Puhuin hänen kanssaan ja kerroin, että tiesin vielä jotain.
SHERIFFI
Ronnie kertoi,
että yksi naapuruston naisystävä -
oli sanonut hänelle eräänä iltana: "Minulla on paha mieli.
Tiesin tästä muutaman vuoden ja haluan kertoa."
90-luvun lopulla olin yhä sekaisin -
ja baarissa.
Sisään tuli yksi ystäväni, jota en ollut nähnyt pitkään aikaan.
Hän tuli luokseni.
"Ronnie, tiedän, kuka tappoi vaimosi."
Ihmisten elämä jatkuu, ja he muistavat yksityiskohtia -
vanhoista traumoista.
He huomaavat asian vaivaavan ja haluavat kertoa siitä.
Tavatessani Ralph Hernandezin olin ollut selvänä jonkin aikaa.
Minulla oli ollut kauan paha mieli.
Uskoin, että kestäisin kuulla vastauksia.
Hän oli kaverini entinen tyttöystävä. Olin miettinyt, miten hänen oli käynyt.
En tiennyt, koska en seurannut häntä.
Hän alkoi itkeä ja sanoi: "Tiedän, kuka tappoi hänet."
POLIISIN TALLENNE
Kysyin häneltä, mitä hän tarkoitti.
Hän sanoi: "Kaksi miestä sieppasi minut ja käytti minua seksuaalisesti hyväksi."
He sieppasivat hänet ja käskivät laittaa jotain hänen kielelleen.
Hän sanoi, että neste turrutti hänet heti.
Hän kuuli ja näki muttei voinut liikkua.
Hän oli halvaantunut.
He kiduttivat häntä,
ja hän kuuli heidän sanovan:
"Mitä teemme hänen ruumiilleen?"
"Viedään sinne, minne jätimme Terrin."
Hän hyppäsi auton ikkunasta sen liikkuessa.
Ohi ajanut auto pysähtyi, ja he häipyivät.
Tunsin tyypin, jonka hän mainitsi.
Tunsin hänet hyvin.
Se sopi hänen luonteelleen.
Se oli toisen käden tietoa. Tyttö kertoi Ronnielle ja hän meille.
Meidän piti löytää se tyttö.
Raporteissa oli joitakin osoitteita -
naapuruston ihmisiltä.
Koputin muutamalle ovelle.
Hän asui toisessa osavaltiossa.
Sain puhelinnumeron, ja me juttelimme.
Hän oli hyvin yhteistyöhaluinen ja halusi tavata meidät, mikä oli iso juttu.
Lensimme hänen luokseen.
Ralph meni Texasiin puhumaan hänelle.
Siitä tiesin, että hän tekisi kaiken vaadittavan.
Minulle tuli siitä hyvä olo.
Minusta tuntui, että 33 vuoden jälkeen joku oli viimein tukenani.
TERVETULOA TEXASIIN
Olimme juuri laskeutuneet, kun rikoslaboratoriosta soitettiin.
Sieltä kerrottiin,
että CODIS-tietokannasta oli löytynyt DNA-osuma.
Se oli uskomatonta.
Se oli vähän hämmentävää,
koska se ei ollut ajattelemamme henkilö,
jota olimme epäilleet -
tiedonantajalta saamiemme tietojen perusteella.
Kyse oli ihan eri ihmisestä.
Kiitos kriminalistin saimme nimen.
Näyte sopi miehelle nimeltä Robert Yniguez.
KALIFORNIAN AJONEUVOVIRASTO
Kuka Robert Yniguez oli ja mistä hän tuli?
Mitä hän teki ja missä hän oli? Missä hän oli 34 vuotta sitten?
Robert Yniguezia ei ollut tiedostoissa.
Häntä ei ollut kuulusteltu eikä hänen nimeään ollut mainittu.
Raporteissa oli paljon nimiä, eikä häntä ollut niissä.
Se oli jännittävää.
Palasimme matkaltamme keskusteltuamme tiedonantajan kanssa,
mikä osoittautui umpikujaksi.
Aloimme pian tutkia Robert Yniguezin taustaa,
ja etsin rikosilmoitukset hänen aiemmista pidätyksistään.
Vuonna 1981 Robert Yniguez oli pidätetty raiskauksesta.
Tapauksen uhri oli liftaaja, jonka hän oli ottanut kyytiin -
ja raiskannut.
Uhri teki siitä rikosilmoituksen.
Hänet pidätettiin heti sen jälkeen.
Häntä syytettiin oikeudessa. Hän joutui alustavaan kuulemiseen.
Uhri tuli todistamaan.
Vähän ennen oikeudenkäyntiä -
uhria ei löydetty,
tapaus hylättiin, ja hänet vapautettiin.
Sitten vuonna 1982 -
hänet pidätettiin taas raiskauksesta,
hänet tuomittiin, ja hän joutui vankilaan.
Sen tuomion ansiosta hänen DNA:taan oli CODIS-tietokannassa.
Koska CODIS-tietokannan tulokset ovat vain johtolanka,
meidän piti saada eettisistä syistä ns. vahvistava näyte.
Yritimme saada häneltä DNA-näytteen, jotta voisimme vahvistaa asian -
ja verrata sitä todisteeseen kuolinsyyntutkijan tuloksista.
Meidän piti löytää herra Yniguez.
Rikospoliisi Ralph Hernandez kysyi, tiesinkö, kuka Robert Yniguez oli.
En tiennyt mutta olin hyvin toiveikas.
DNA:n avulla pahiksen saa aina kiinni, ja nyt sitä oli.
Heidän piti vain löytää hänet.
Seksirikollisten pitää ilmoittautua syntymäpäivinään.
Herra Yniguezin syntymäpäivään oli vielä neljä kuukautta,
kun rikospoliisi Hernandez oli saanut tietää hänestä.
Helpoin paikka löytää herra Yniguez -
oli se, kun hän meni ilmoittautumaan.
Yniguez oli Harbor Stationilla ilmoittautumassa seksirikolliseksi.
Halusin saada tietää hänestä lisää.
Halusimme vahvistaa asuinpaikan, missä hän oli ollut -
ja keitä hänen perheensä ja ystävänsä olivat, koska etsimme -
yhteyttä Teresaan.
Halusin häneltä myös DNA-näytteen.
Kerroin, keitä olimme ja mistä tulimme.
Hän halusi puhua kanssamme.
Jouduit vankilaan vuonna 80 vai... - Niin se taisi olla.
Missä asuit ennen sitä?
Taisin asua Wilmingtonissa -
äitipuoleni ja isäni talossa.
En tuntenut Wilmingtonista moniakaan. Tarkoitan...
Kruisailin siellä, mutta...
En tuntenut sieltä ketään.
Minulla ei ollut mitään suunnitelmaa.
Halusin vain olla oma itseni ja saada hänet rentoutumaan.
Tilanne kehittyi sen pohjalta.
Biletitkö koskaan rannalla? - En.
Etkö ikinä? - En.
Etkö ole ikinä käynyt Palos Verdes Estatesin Malaga Covessa?
Ralph oli hyvin -
sovinnollinen.
Hän yritti saada Yniguezin rentoutumaan -
ja käydä läpi tietonsa -
nähdäkseen, saisiko hän tämän pitäytymään jossain tarinassa.
Kerro siitä, kun sinut pidätettiin.
Vein hänet Redondoon.
Me sekstailimme siellä.
Hän kieltäytyi, mutta sitten -
hän luovutti ja...
Sait raiskaussyytteen. - Niin.
Vapauduit, koska hän ei tullut sinne.
Selvä.
Tunnetko Teresaa?
En. - Etkö lainkaan?
Näin sen hänen rinnassaan.
Hän hengitti raskaasti kuvailujen mukaan.
Ihmisen sykkeen näkee, kun sydän hakkaa niin rajusti.
Hän hengitti raskaasti ja oli selvästi hermostunut.
Näytän sinulle joitakin kuvia.
Hyvä on.
Tunnetko tuota tyttöä tai muistatko häntä?
En. - Etkö?
Hänet löydettiin kuolleena rannalta.
Eikö hän varmasti näytä tutulta?
Teresa Broudreaux.
Ei. - Tämä on maaliskuulta 1980.
Ei yhtään.
Hänen kieltonsa olivat tärkeitä, koska DNA-todisteemme olivat vahvoja.
Jos hän olisi sanonut tapailleensa Teresaa aviomiehen tietämättä -
ja sekstailleensa sinä yönä,
tapaus olisi monimutkaistunut.
Ei.
Eikö?
Siksi hänen kieltonsa olivat tärkeitä.
Onko mitään syytä sille,
että DNA:tasi olisi ollut paikan päällä?
Ei mitään...
Ei pitäisi olla.
Eikö? - Ei.
Olemme täällä. Tiedämme, että voit auttaa meitä,
koska tapahtumapaikalla oli DNA:tasi.
En tiedä... En ymmärrä miten. En edes tunne sitä tyttöä.
Jos haluaa hyvän suhteen epäiltyyn, pitää antaa jotain.
Minulla oli hänelle tietoja, jotka hänen piti tietää.
Se saattaisi saada hänet sanomaan jotain,
mikä paljastaisi totuuden.
Entä jos hänellä olisi uskottava selitys? Entä jos hän ei tehnyt sitä?
Oletko täysin varma, ettei DNA:si läsnäolo aiheuta ongelmia?
Olen. - Sitten...
Voisitko antaa meille näytteen suustasi?
Hyvä on.
Arvostan sitä.
Lähdin Yniguezin kuulustelusta varmana siitä, että hän oli syyllinen.
Meidän piti rakentaa tapaus ja tietää varmasti,
että hän on syyllinen, ennen kuin pidättäisimme hänet.
Herra Yniguezin poskesta otettu DNA-näyte -
auttoi sheriffin virastoa vahvistamaan asian.
LOS ANGELESIN PIIRIKUNTA OIKEUSLÄÄKÄRI - KUOLINSYYNTUTKIJA
Näyte oli sama,
mikä todistettiin tilastollisesti -
yhden suhteessa 82,5 biljoonaan.
Maailmassa on vain seitsemän miljardia ihmistä.
Jos näyte on yhden suhde yli 80 biljoonaan,
osuma on aika merkittävä.
Tässä tapauksessa oli selvää, että hän oli tappajamme.
Meidän piti selvittää, miten tapauksesta tulisi vielä varmempi.
Vuoden 1981 raiskaustapaus oli hyvin tärkeä,
koska Yniguez oli tavannut naisen -
bussipysäkillä Wilmingtonissa ja tarjonnut hänelle kyytiä.
Tiesimme, että Teresa oli nähty viimeksi Wilmingtonissa -
ja että toimintatavoissa oli yhtäläisyyksiä.
Onneksi löysin ja voin jututtaa vuoden 1981 raiskauksen uhria.
POLIISIN TALLENNE
En liftannut vaan vain kävelin.
Hän kysyi, halusinko kyydin. Suostuin siihen.
Olosuhteet vastasivat -
Teresan tapahtumia.
Miten varma olet, että se mies raiskasi sinut?
Sataprosenttisen varma.
En vastustellut, koska hän uhkasi tappaa minut.
Häntä uhkailtiin, ja hän antoi periksi.
Teresaa hakattiin ja tapettiin.
Uskon, että Teresa vastusteli ja Yniguez toteutti uhkauksensa.
Se oli tärkeää -
ja teki tapauksestamme entistä vahvemman.
Kun tutkin ratkaisematonta tapausta,
haluan aina kuulustella epäiltyä, jos se on mahdollista.
Haluan arvioida hänet itse.
Haluan nähdä, miten hän vastaa kuulusteluun.
Haluan nähdä, pahentaako hän tilannettaan.
Mitä hän myöntää, ja mikä aiheuttaa ongelmia.
Se on ainoa mahdollisuus keskustella hänen kanssaan.
Kun syytteet nostetaan, en voi enää puhua hänelle.
Robert Yniguez kertoi Ralph Hernandezille,
ettei ollut tavannut uhria, sekstaillut hänen kanssaan -
eikä ollut käynyt Palos Verdes Estatesissa -
eikä Malaga Covessa.
Mitä päättäväisemmin hän kielsi sen,
sitä parempi tapauksestamme tuli,
koska voin todistaa, ettei se ollut totta.
John halusi tulla mukaan kuulustelemaan Yniguezia uudelleen.
Kuulustelimme häntä yhdessä.
POLIISIN TALLENNE
EPÄILTY ROBERT YNIGUEZ POLIISIT
Hei, halusin puhua... Haluan puhua Robertille.
Kuka olette? - Olen Ralph. Hän tuntee minut.
Hän on John.
Toinen kuulustelu ei ollut hyvä.
Hänen vaimonsa ja tyttärensä olivat paikalla.
Perhe oli siellä.
Sisään.
Kiitos.
Näytätte siltä, että pidätätte hänet.
Ei suinkaan. Me vain... - Hyvä on.
Me lähdemme kyllä. Tarvitsen vain 10 minuuttia.
Ehkä vähän yksityisyyttä, jos se sopii.
Miksi? Hänellä ei ole salattavaa minulta.
Ei ole mitään salattavaa. - Niin.
Kerromme toisillemme kaiken.
Halusimme kunnioittaa häntä jututtamalla häntä -
ilman muiden läsnäoloa, jos hän haluaa sitä.
Mutta jos haluatte... - Hän voi jäädä.
Oli hyvin epätodennäköistä, että hän olisi kertonut vaimolleen,
joka ei ollut tuntenut häntä murhan tapahtumahetkellä:
"Muuten, raiskasin ja murhasin ihmisiä ennen suhdettamme."
Halusimme tehdä sen yksityisesti, mutta huolimatta ehdotuksistamme -
hän hoki, ettei heillä ollut salaisuuksia.
Kuulustelimme häntä vaimon edessä.
Kuuntele. - En liity tapaukseen.
Robert, kuuntele minua.
Hän ei halunnut myöntää kaikkea heidän edessään,
ja kun John alkoi painostaa häntä tapauksen yksityiskohdilla,
hän kielsi kaiken.
Hän alkoi puolustella.
Pidän kiinni tarinastani. En tunne häntä enkä ole edes tavannut häntä.
John syytti Yniguezia tapaamisella murhasta.
Sanoit, ettet ollut tavannut häntä. - Niin!
Mitä mieltä sitten olet...
Millaista DNA:ta luulet meidän löytäneen?
Varmaan spermaani.
Niin. Miten se on mahdollista, Robert?
Ei pitäisi olla, koska en edes tunne häntä.
En ole tavannut häntä.
Robert... - En liity siihen.
HÄPYKARVOJA
Spermaasi oli kuolleen naisen häpykarvoissa.
Kuollut nainen löytyi läheltä paikkaa,
jossa otit vuotta myöhemmin Lorin kyytiisi.
Hänen päänsä oli lyöty sisään.
Painostus johti kieltämiseen,
mutta John sai hänet myöntämään, ettei hän uskoisi sitä.
Palasimme lähtöruutuun.
Myönnätkö, että jos spermaasi oli hänen sisällään,
se tarkoittaa sinun tunteneen hänet -
ja sekstailleen hänen kanssaan -
sinä yönä rannalla?
Se olisi loogista.
Jos olisit minä,
uskoisitko sanojasi?
Kerro. - Uskoisin häntä.
En kysynyt teiltä.
Jos olisit minä, uskoisitko tarinaasi? Kerro.
En uskoisi.
12 valamiestäkään ei uskoisi sitä.
Hänellä oli alistunut ilme,
koska hän tiesi, mihin tilanne johti.
En hitossa palaa vankilaan asiasta, jota en tehnyt.
Kuuntele. DNA:tasi...
Tiedän, mitä sanot. DNA:tani löytyi hänestä, mutten tiedä miten.
Olemmeko valmiita? Alan suuttua.
Haluan asianajajan. Hankimme sellaisen.
Odota. Kuule. - Olemmeko valmiita?
Olemme valmiita. - Robert, kuuntele.
Ei ole muuta sanottavaa. - Lähdemme, jos käsket.
Joo. - Minä puhun hänelle.
Lähtekää. - Selvä on.
Se on oikeutesi.
Olimme varmoja, että todisteet riittivät.
Meillä oli DNA:ta ja Yniguezin kiellot.
Hän tunnusti jotain. Me saimme hänet.
SYYSKUU 2017 37 VUOTTA TERESA BROUDREAUX'N MURHASTA
Teimme siirtomme syyskuussa 2017.
Tarkkailuryhmä seurasi Yniguezia tämän lähdettyä kotoa.
Poliisiauto pysäytti hänet.
Hänet pidätettiin murhasta.
Hän ei puhunut paljoa. Sillä ei ollut väliä.
Todisteita ja tietoja oli paljon.
Muistan yhä, kun soitin Ronnielle.
Puhelin soi. Se oli rikospoliisi Ralph.
Minä yllätyin.
"On liian aikaista."
Minä hermostuin, ja jalkani alkoivat vapista.
Vastasin siihen.
Hän sanoi: "Ronnie." Vastasin: "Mitä Ralph?"
"Istutko sinä?" Sydämeni hakkasi rajusti.
Sanoin, että nappasimme hänet.
"Nostamme syytteen."
Minä vain itkin. Istuin autossa ja itkin 45 minuuttia.
Puhelu oli hyvin emotionaalinen.
Minulle soitettiin.
"Pidämme tunnin päästä lehdistötilaisuuden.
He löysivät äitisi tappajan."
Aloin itkeä. En voinut uskoa sitä. He käskivät minun mennä keskustaan.
En päässyt sinne.
Isäpuoleni oli tietysti siellä. Hän oli aina paikalla.
LA:N SHERIFFIN VIRASTON LEHDISTÖTILAISUUS SYYSKUUN 9. 2017
Lehdistötilaisuus pidettiin Ronnielle,
jotta hän voi kertoa lehdistölle -
omista kokemuksistaan.
Rikostutkija.
Kiitos.
Seisoin lehdistötilaisuudessa takana.
Olin hermostunut.
Minä hikoilin ja aloin näyttää ihan Rudy Giulianilta.
Haluamme esitellä Ronnie Femattin,
joka oli naimisissa Teresa Broudreaux'n kanssa.
Ronnie. - Kiitos.
Hei.
Siitä on kulunut yli 37 vuotta.
Olen odottanut tätä päivää kauan.
Haluan kiittää perhettäni uskostanne minuun -
sekä tuestanne ja haluan kiittää heitä.
Ilman heitä en olisi täällä tänään.
Olen kokenut kovia jo kauan -
enkä tiennyt, miksi ja miten se tapahtui.
Ja...
Olen iloinen tästä päivästä.
Kiitos paljon.
Kaikki tietävät, etten se ollut minä.
Se taakka katosi.
Ihmiset tietävät totuuden.
Minulle oli tärkeää, että Ronnie sai kokea sen.
Kun kuulin, ettei se ollut hän vaan se toinen mies, hämmästyin täysin.
Yritimme rakentaa suhteen,
mutta -
asiat eivät aina onnistu.
Lokakuun 2. päivänä 2017 -
ilmoitin syytteistä Robert Yniguezia vastaan.
Ensimmäinen syyte oli murhasta ja toinen raiskauksesta.
Olosuhteiden, lain ja todisteiden pohjalta -
emme voineet nostaa syytettä vauvasta.
VAIMO TYTÄR
Ennen juryn valintaa ja oikeudenkäyntiä -
syytetty ilmoitti asianajajansa välityksellä haluavansa tehdä sopimuksen.
Hän suostuisi toisen asteen murhaan,
josta saa 15 vuodesta elinkautiseen,
ja myöntäisi tappaneensa Teresan.
Uskon, ettei hän varmaan halunnut vaimonsa -
ja tytärpuolensa kuulevan rikoksen yksityiskohtia.
Koska hänen asemassaan joutuisi kuitenkin tuomituksi,
kannatti valita vaihtoehto,
jonka turvin voi vannoa syyttömyyttään keskusteluissa heidän kanssaan.
MIES SAI 15 VUODESTA ELINKAUTISEEN NAISEN MURHASTA
Yniguez tuomittiin lokakuussa 2019.
Se vei 37,5 vuotta -
ja 40 vuotta tuomioon asti.
Elän sen tuskan kanssa joka päivä.
Jos syytetty olisi tuomittu oikeudessa,
minimituomio olisi ollut elinkautinen ilman ehdonalaisen mahdollisuutta.
Sopimuksen ja 15 vuodesta elinkautiseen olevan tuomion ansiosta -
ehdonalainen on mahdollinen.
Koska jurystä ei koskaan tiedä,
se on riski.
Hänen iässään sen tuomion ansiosta -
hän ei pääse ulos.
Voin nukkua öisin tietäen, ettei hän satuta enää ketään.
Olin tosi helpottunut, kun se oli ohi.
Se oli minulle liikaa.
Nyt voin alkaa parantua.
Sovin Malaga Coven lähellä olevan kukkakaupan kanssa,
että he tekisivät ristin muotoisen asetelman.
RAKASTAN SOFIA FEMATTIA R.I.P. SE ON OHI!
Hain sen, ja ajoimme yhdessä rannalle.
Koko perhe oli siellä. Asettelimme kukat, ja nauhassa lukee "se on ohi".
SE ON OHI!
Oli outoa olla siellä.
Olin käynyt siellä pari kertaa, mutta Yniguez oli tuomittu.
Saimme vastaukset.
Ralph Hernandez teki oikein. Sain häneltä oikeutta.
Hän teki kaiken tarvittavan, jotta voin jättää sen taakseni.
Olen kiitollinen hänen työstään.
Hän on amerikanmeksikolainen, joka teki oikein.
Ole ylpeä itsestäsi.
Olen tosi ylpeä.
Tuntui hienolta löytää perheelle vastauksia.
Se oli hyvin tyydyttävää,
koska työn hedelmät ja kaikki ne vuodet...
Muutin asioita.
Kaikki kadonneiden tapaukset tulevat murharyhmään.
Jos joku katoaa, tärkein kysymys on -
miksi.
Kolmen lapsen isä, 198-senttinen Smith on kadonnut.
KADONNUT HENKILÖ
Gavin Smith oli Foxin johtaja ja elämää suurempi.
Oli hyvin epätavallista,
että joku hänen kaltaisensa katosi kuin tuhka tuuleen.
Jotain outoa oli tekeillä. - Hänellä oli ongelmia.
Gavinilla oli aika raju suhde.
Se on mysteeri, mutta joku tietää jotain.
Tekstitys: Petri Nauha